Diari Oficial de la Generalitat Valenciana


Sumari del DOGV 398, del 30-06-1986 (1986/806622)

ORDRE de 2 de juny de 1986, de la Conselleria d'Agricultura i Pesca, per la qual es regula i planifica la campanya 1986 contra la Mosca de la fruita (Ceratitis capitata Vied) a la Comunitat Valenciana.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   398

Data del DOGV
:   30-06-1986

Secció del DOGV
:   ALTRES DISPOSICIONS

Número del document
:   1986/806622


Data del document
:   02-06-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 2 de juny de 1986, de la Conselleria d'Agricultura i Pesca, per la qual es regula i planifica la Campanya 1986 contra la mosca de la fruita (Capitata Ceratitis Wied) a la Comunitat Valenciana.  
El tractament de la Mosca de la fruita (Ceratitis Capitata   
Wied) es realitza tots els anys en les àrees citrícoles de la nostra Comunitat, per tal de mantenir la plaga en uns nivells baixos de població. Cal tenir en compte també la incidència d'aquesta plaga sobre les collites i el fet de ser considerada de quarantena als principals països importadors de les nostres fruites.   
L'Ordre de 25 de juny de 1955 (BOE de 5 de juliol) declara d'utilitat pública els treballs d'extinció d'aquesta plaga, mentre que l'Ordre de 26 d'abril de 1986 (BOE de 13 de maig) declara d'interés estatal la campanya de tractaments per a l'any 1986.   
En atenció d'aquests motius, i en virtut de les facultats que tinc atribuïdes,   
ORDENE:   
1. Declarar obligatori el tractament contra la plaga Mosca de la fruita en els cítrics de les zones següents:   
Castelló: El Baix Maestrat, La Plana Alta, La Plana Baixa.   
València: El Camp de Morvedre, El Camp del Túria, Els Serrans, L'Horta, La Ribera Alta, La Ribera Baixa, La Canal de Navarrés, La Costera, La Safor, La Vall d'Albaida, La Foia de Bunyol.   
Alacant: La Marina Alta, La Marina Baixa, L'Alacantí, El Baix Vinalopó, El Baix Segura.   
2. Els tractaments s'efectuaran amb caràcter col lectiu mitjançant procediments aeris, excepte a les zones localitzades on siga aconsellable el tractament terrestre. Atenent la petició de les Cambres Agràries Provincials de Castelló, València i Alacant, aquestes procediran a convocar el o els concursos d'aplicació, i els plecs de condicions dels quals, tant administratius com tècnics, hauran de ser redactats pel Servei de Protecció dels Vegetals d'aquesta Conselleria.   
3 El Servei de Protecció dels Vegetals de la Direcció General de la Producció Agrària, d'acord amb l'habilitació establerta per a aquesta finalitat, aportarà per a l'organització, la direcció i l'execució de la campanya, així com per als productes fitosanitaris utilitzats i/o l?aplicació aèria d'aquests, fins un import de trenta milions de pessetes (54.877.265 Pts).   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, 2 de juny de 1986.   
El Conseller d'Agricultura i Pesca,  
LLUIS FONT DE MORA I MONTESINOS